Raseinių Šaltinio progimnazijos

direktoriaus 2022 m. birželio d.

įsakymo Nr. V1-

38 priedas

**RASEINIŲ ŠALTINIO PROGIMNAZIJOS**

**SPECIALIOJO PEDAGOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Šaltinio progimnazijos specialiojo pedagogo pareigybė yra priskiriama specialistų (4) pareigybės grupei.

2. Pareigybės lygis – A2.

3. Pareigybės paskirtis - padėti vaikams / mokiniams, turintiems negalių, sutrikimų ar mokymosi sunkumų įgyvendinti teisę į mokslą, racionaliau išnaudoti visas teikiamas galimybes lavintis, mokytis ir augti savarankiškais piliečiais.

4. Pareigybės pavaldumas – direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI SPECIALIAJAM PEDAGOGUI**

5. Specialusis pedagogas turi atitikti šiuos specialius reikalavimus:

5.1. turėti aukštąjį universitetinį išsilavinimą ir specialiojo pedagogo profesinę kvalifikaciją;

5.2. turėti ne mažesnę kaip 2 metų darbo su vaikais / mokiniais, turinčiais specialiųjų ugdymosi poreikių, patirtį;

5.3. išmanyti pedagoginio vertinimo metodikas;

5.4. gebėti atlikti pedagoginį vaikų / mokinių, jų žinių, mokėjimų, įgūdžių, gebėjimų vertinimą ir jų atitikimą bendrojo ugdymo programoms, specialiųjų ugdymosi poreikių nustatymą, pažangos įvertinimą;

5.5. išmanyti vaikų / mokinių, turinčių specialiųjų ugdymosi poreikių, ugdymo metodus, gebėti juos taikyti padedant jiems įsisavinti mokomąją medžiagą ir lavinant jų sutrikusias funkcijas;

5.6. gebėti bendrauti su vaikais / mokiniais, turinčiais specialiųjų ugdymosi poreikių, bendradarbiauti su mokytojais, kitais asmenimis, tiesiogiai dalyvaujančiais ugdymo procese, vaikų / mokinių tėvais (globėjais, rūpintojais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais;

5.7. mokėti naudotis informacinėmis technologijomis;

5.8. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (Lietuvos Respublikos Vyriausybės 2021 m. spalio 27 d. nutarimo Nr. 889 redakcija)(su vėlesniais pakeitimais) reikalavimus;

5.9. gebėti taikyti dokumentų rengimo taisykles;

5.10. mokėti savarankiškai planuoti ir organizuoti savo veiklą, spręsti iškilusias problemas ir konfliktus bei dirbti komandoje sprendžiant vaikų / mokinių problemas;

5.11. mokėti kaupti, sisteminti, apibendrinti informaciją ir rengti išvadas;

5.12. mokėti suteikti pirmąją medicininę pagalbą;

5.13. žinoti saugos darbe, priešgaisrinės saugos, elektros saugos reikalavimus;

5.14. laikytis progimnazijos darbo tvarkos taisyklių;

5.15. būti sąžiningu, mandagiu, tvarkingu, savarankišku, komunikabiliu, diplomatišku, atidžiu, pareigingu, darbščiu, gebėti bendrauti ir bendradarbiauti;

5.16. vadovautis Lietuvos Respublikos įstatymais ir poįstatyminiais aktais, Vyriausybės nutarimais ir kitais Lietuvoje Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą, šiuo pareigybės aprašymu ir kitais progimnazijos direktoriaus įsakymais patvirtintais vidaus dokumentais.

**III SKYRIUS**

**SPECIALIOJO PEDAGOGO FUNKCIJOS**

1. Specialusis pedagogas atlieka šias funkcijas:
	1. vykdo pedagoginį vaikų / mokinių vertinimą, nustato jų žinių, įgūdžių, gebėjimų lygį, atitiktį ugdymo programoms bei vertina pažangą progimnazijoje ar esant žymiai ribotam vaiko / mokinio mobilumui dėl ligos ar patologinės būklės – vaiko / mokinio namuose;
	2. bendradarbiauja su klasių vadovais, vaikų / mokinių, turinčių specialiųjų ugdymosi poreikių, tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, progimnaziją aplankančios pedagoginės psichologinės tarnybos specialistais, numato ugdymo tikslus ir uždavinius bei jų pasiekimo būdus ir metodus, atitinkančius specialiųjų poreikių mokinių poreikius bei galimybes ir juos taiko;
	3. padeda vaikams / mokiniams, turintiems specialiųjų ugdymosi poreikių, įsisavinti ugdymo turinį ir lavina jų sutrikusias funkcijas, atsižvelgdamas į kiekvieno vaiko / mokinio gebėjimus, ugdymosi galimybes, mokymosi stilių ir ypatumus;
	4. tvarko ir pildo savo profesinės veiklos ir specialiosios pedagoginės pagalbos skyrimo dokumentus teisės aktų nustatyta tvarka;
	5. pataria mokytojams rengiant vaikų / mokinių, turinčių specialiųjų ugdymosi poreikių, mokomąją medžiagą ir mokymo priemones, pritaikytas ir individualizuotas mokymosi programas;
	6. konsultuoja vaikus / mokinius, jų tėvus (globėjus, rūpintojus), progimnazijos bendruomenę specialiosios pedagoginės pagalbos teikimo klausimais;
	7. rengia ir pritaiko specialiąsias mokymo priemones, skirtas vaikams / mokiniams, turintiems specialiųjų ugdymosi poreikių, sutrikusioms funkcijoms lavinti;
	8. šviečia progimnazijos bendruomenę specialiosios pedagoginės pagalbos teikimo klausimais, formuoja progimnazijos bendruomenės ir visuomenės teigiamą požiūrį į specialiųjų poreikių mokinius;
	9. inicijuoja ir įgyvendina prevencines veiklas bei socialinio ugdymo projektus kartu su progimnazijos Vaiko gerovės komisija ir savivaldos grupėmis ugdant vaikų / mokinių gyvenimo įgūdžius;
	10. dalyvauja spendžiant krizinius atvejus progimnazijoje, ugdymo ir socialinių įgūdžių problemas;
	11. informuoja progimnazijos Vaiko gerovės komisiją, mokytojus, kitus pagalbos specialistus apie susidariusią probleminę situaciją vaikui / mokiniui ir teikia siūlymus Vaiko gerovės komisijai problemos sprendimo klausimais;
	12. numato pedagoginės pagalbos teikiamos vaikams / mokiniams, turintiems specialiųjų ugdymosi poreikių, būdus bei formas bendradarbiaudamas su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku / mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
	13. renka, kaupia ir analizuoja informaciją, reikalingą vaikų / mokinių, turinčių specialiųjų ugdymosi poreikių, problemoms spręsti, bendradarbiaudamas su progimnazijos bendruomene, esant būtinybei – su kitomis institucijomis;
	14. palaiko ryšius su valstybinėmis, savivaldybės įstaigomis ir nevyriausybinėmis organizacijomis, teikiančiomis pagalbą vaikams / mokiniams, turintiems specialiųjų ugdymosi poreikių;
	15. dalyvauja progimnazijos vaiko gerovės ir kitų progimnazijos direktoriaus sudarytų darbo grupių, komisijų veikloje;
	16. teikia pasiūlymus administracijai dėl specialiojo pedagogo veiklos tobulinimo;
	17. nuolat tobulina savo kvalifikaciją;
	18. tvarko specialiojo pedagogo dienyną, specialiųjų ugdymosi poreikių įvertinimo ir specialiosios pedagoginės pagalbos skyrimo dokumentus;
	19. rengia metinę veiklos ataskaitą ir atsiskaito progimnazijos vaiko gerovės komisijai;
	20. pagal kompetenciją atlieka kitus darbus ir vykdo kitus su savo funkcijomis susijusius nenuolatinio pobūdžio progimnazijos direktoriaus ar direktoriaus pavaduotojo ugdymui pavedimus;
	21. laikosi pedagoginės etikos normų.
2. Įtaręs ar pastebėjęs žodines, fizines, socialines, kibernetines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena vaikui / mokiniui, kuris tyčiojasi, smurtauja ar yra įtariamas tyčiojimuisi progimnazijos nuostatas ir mokinio elgesio taisykles;
	3. informuoja raštinės darbuotojus, priešmokyklinio ugdymo grupės pedagogą, mokinio klasės vadovą arba socialinį pedagogą apie įtariamas ar įvykusias patyčias;
	4. esant grėsmei vaiko / mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus), ir / ar progimnazijos darbuotojus, direktorių) ir / ar kitas institucijas (pvz.: policiją, greitąją pagalbą ir kita);
	5. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	6. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**IV SKYRIUS**

**ATSAKOMYBĖ**

1. Specialusis pedagogas atsako už:
	1. vaikų / mokinių, turinčių specialiųjų ugdymosi poreikių, saugumą, sveikatą ir gyvybę savo darbo metu;
	2. vaikų / mokinių, turinčių specialiųjų ugdymosi poreikių, programų vykdymą;
	3. tinkamą specialiosios pagalbos teikimą, kokybišką savo funkcijų vykdymą;
	4. kokybišką dokumentų tvarkymą;
	5. progimnazijos direktoriaus įsakymų, nurodymų savalaikį vykdymą;
	6. saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos darbo tvarkos taisyklių vykdymą;
	7. tvarkingą priemonių naudojimą;
	8. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;
	9. progimnazijos nuostatų vykdymą;
	10. kvalifikacijos ir žinių tobulinimą;
2. Specialusis pedagogas už atliktus darbus atsiskaito direktoriaus pavaduotojui ugdymui.
3. Specialiajam pedagogui gali būti taikoma drausmės, materialinė atsakomybė, jeigu jis:
	1. aplaidžiai vykdė savo pareigas;
	2. pažeidė darbo drausmę;
	3. darbe girtavo, rūkė, naudojo narkotikus, amoraliai elgėsi;
	4. grubiai, nepagarbiai elgėsi su mokiniais, jų tėvais (globėjais, rūpintojais), mokytojais ir kitais progimnazijos darbuotojais;
	5. savo veiksmais ar neveiklumu padarė progimnazijai moralinę ar materialinę žalą, pakenkė progimnazijos įvaizdžiui;
	6. naudojo neleistinus pedagoginio darbo metodus;
	7. naudojo spaudimą ir sankcijas ugdytiniams, jų tėvams (globėjams, rūpintojams) mokytojams.
4. Specialusis pedagogas už savo pareigų nevykdymą atsako darbo tvarkos taisyklių ir Lietuvos Respublikos įstatymų nustatyta tvarka.
5. Specialusis pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

\_\_\_\_\_\_\_\_\_\_\_\_\_\_\_\_\_\_